Document ID: /roh_data/filtered/fineweb-2-filterrobots_roh.jsonl.gz/25511

L'elita mundiala da passlung sa mesira questa fin d'emna a Tavau. Sin il program da Tavau Nordic èn sonda dus sprints en il stil liber. Dumengia absolvan las dunnas diesch kilometers ed ils umens 15 kilometers, mintgamai en il stil liber e cun start singul. A la partenza è er il matador local Dario Cologna. Il traidubel campiun olimpic parta dentant mo da currer dumengia e desista dal sprint da sonda. Quei dentant betg pervia da sia blessura a la tarschola d'Achilles. Mabain pervia da las temperaturas fraidas che chaschunas adina puspè problems cun ils pulmuns ed uschia tuss tar Dario Cologna.
Tuttina datti anc Svizzers a la partenza la sonda. Uschia partan Laurien van der Graaff e Jovian Hediger.
RR novitads 17:30